Guillermo del Toro

Guillermo del Toro zo ur filmaozer ha produour mec'hikan ganet e Guadalajara, e stad Jalisco, d'an 9 a viz Here 1964. E labour, awenet gant ar c'hontadennoù marzhus hag euzhus, a ziskouez eo boemet gant an euzhviled, an amprevaned, ar mekanikoù hag a vuzul an amzer hag ar bedoù damzouarel.

Ober a reas e film hir kentañ e 1993, Cronos, ur film euzh gant an aktour stadunanat Ron Perlman ennañ. Kalz prizioù a yeas gantañ, en o zouez hini Festival Cannes e 1993. Kenderc'hel a reas da seveniñ filmoù euzh ha mont a reas da chom da Galifornia. Mont a reas ivez da Spagn da dreiñ El espinazo del diablo (mell-kein an diaoul) e 2001, un istor spont e-pad Brezel Spagn. Labourat a ra gant budjedoù bras gant Hollywood, da skouer evit Blade 2 (2002), an aktour Wesley Snipes o c'hoari ennañ, hag a ra berzh bras. Tennet eo an istor-se eus ur c'homics amerikan, Hellboy, deuet er-maez e 2004, Ron Perlman o c'hoari ar roll pennañ ennañ. Distreiñ a ra da vro-Spagn evit aozañ El laberinto del fauno (Milendall ar faon), ur film fantasy hag a ra berzh er bed a-bezh. E 2013 en doa graet ur film bras-bras e vudjed, Pacific Rim, awenet gant ar filmoù japanat kaijū hag a zo euzhviled ramzel enno (Godzilla da skouer), ha berzh a ra er bed a-bezh.

E 2017 ez eas gantañ Leon aour Festival Etrebroadel Sinema Venezia evit The Shape of Water, ur film moliac'h romantel stadunanat kenskrivet, kenbroduet ha sevenet gantañ. Ar bloaz war-lerc'h e oa bet tapet gant ar film pevar Oskar e Hollywood, en o zouez hini ar film gwellañ hag hini ar filmaozer gwellañ, hag ivez Golden Globe ar film gwellañ.

Dedennet eo ivez Guillermo del Toro gant ar c'hoarioù-video euzh, doare Lovecraft evel ma lavar-eñ.

Filmoù
Sinema
 Bloaz Titl Dasparzher 1993 Cronos  October Films 1997 Mimic  Miramax Films 2001 El espinazo del diablo  Warner Bros. PicturesSony Pictures Classics 2002 Blade II  New Line Cinema 2004 Hellboy Sony Pictures Releasing 2006 El laberinto del fauno  Warner Bros. Pictures 2008 Hellboy II: The Golden Army Universal Pictures 2013 Pacific Rim Warner Bros. Pictures 2015 Crimson Peak Universal Pictures 2017 The Shape of Water Fox Searchlight Pictures 2021 Nightmare Alley Searchlight Pictures 2022 Pinocchio Netflix

Skinwel
 Bloaz Titl Dasparzher 2014–2017 The Strain 20th Century Fox Television 2016–2018 Trollhunters: Tales of Arcadia NetflixNBCUniversal 2018–2019 3Below: Tales of Arcadia  2020 Wizards: Tales of Arcadia 2021 Trollhunters: Rise of the Titans 2022 Guillermo del Toro's Cabinet of Curiosities Netflix

 Notennoù ha daveoù 

Rummad:Ganedigezhioù 1964
Rummad:Filmaozerien Mec'hiko